In nomine domini, amen. Anno jncarnationis eiusdem millesimo trecentesimo decimo septimo mense mayo, ego Perrinus Pinoz de Roura notum facio vniuersis quod ego acquisiui quandam peciam terre sitam in finagio de Crimolois en prey Rabuef, juxta terram heredum Valonis des Ormes et se ingerit super cheminum commune, que quidem pecia terre est et esse debet decimabilis ecclesie sancti Stephani dyuionensis. Teneorque ex pacto et promicto pro me et meis per juramentum meum super sancta Dei euuangelia corporaliter prestitum et sub obligatione omnium bonorum meorum contra tenorem presencium non venire, volens me compelli, etc. In quorum testimonium, etc. Actum in presencia Johannis Piquardi de Longo Vico clerici coadiutoris Johannis Rateti notarii dyuionensis, Johannis Moriseti maioris de Roura et Richardi le Maistrot, testium ad hoc vocatorum anno et mense predictis.